google/wiki40b huggingface dataset:
Ernest Cassel

Liv og virke

Cassel, som var av ashkenazi-jødisk bakgrunn, ble født i Köln. Hans far Jacob Cassel eide en liten bank, men Ernest ankom pengelens i Liverpool i England i 1869. Det tok han arbeid i en kornhandlerfirma. Med en veldig kapasitet for hardt arbeid og et naturlig forretningstalent havnet Cassel raskt i Paris der han arbeidet for en bank.  Den fransk-tyske krig tvang ham til å flytte over til en bank i London siden han var født i Preussen.
I London begynte han i et bankierfirma og fra 1884 bedrev han egen bankiervirksomhet. Blant Cassels mange vellykkede finansoperasjoner kan nevnes at han reorganiserte Uruguays finanser, emitterte tre meksikanske lån og ett kinesisk, finansierte anlegget av demningsbygginger for Nilens regulering og i samband med dette grunnla National Bank of Egypt, og var sterkt interessert av Central London Railway.
Cassel grunnla dessuten State bank i Marokko og National bank i Tyrkia.
Cassel var en av kong Edward VIIs nærmeste venner og ble i 1902 medlem av Privy council. 
Han var en av de mest velhavende menn i sin samtid, og ble også god venn med statsminister Herbert Asquith og Winston Churchill. I 1878 giftet han seg med Annette Mary Maud Maxwell i Westminster. Deres eneste barn, Amalia Mary Maud Cassel (1879–1911), giftet seg med Wilfrid Ashley, 1. Baron Mount Temple.
Cassell konverterte til katolisismen ansporet av sin hustru. Ved edsavleggelsen til medlemskap i Privy Council valgte å bruke den katolske bibel.
En stor del av sin formue tjente han på svenske kapitalinvesteringer. Han hadde emittert en del lån for byggingen av de svenske statsbanene, og fikk i den forbindelsen en forståelse av grängesbergsgruvenes betydning. Disse, som var mindre lønnsomme i utgangspunktet, ble etter at Cassel innførte Thomas-Gilchrist-prosessen for malmforedlingen, svært verdifulle. I 1896 deltok Cassel i opprettelsen av Trafikaktiebolaget Grängesberg-Oxelösunds Järnvägar, TGOJ.
Under første verdenskrig ble han, sannsynligvis på grunn av sin tyske bakgrunn, mistenkt for spionasje, en mistanke som viste seg ubegrunnet.
Cassel donerte nær 40 millioner kroner i velgjørende formål, deriblant penger til et fond som blant annet skulle oppmuntre Grängesbergs gruvearbeidere til å lese, gå på konserter og på annet vis bidra til utdannelse, og arbeiderne ved Malmberget og Kiruna malmfelt fikk over ½ million kroner. Deler av disse penger ble brukt til å bygge opp Cassels donation.
Da han døde i 1921 etterlot han seg en formue på mer enn 120 millioner kroner.

Cassel som kunstsamler

Cassel regnes blant de betydeligste kunstsamlere i den edvardianske epoken. Hans samling i Londons Park Lane omfattet, ved siden av malerier av van Dyck og Reynolds, især det såkalte Cassel Silver. Det dreier seg om et bestikksett, fra tidlig engelsk sølvsmedkunst, med enkeltdeler laget mellom 1496 og 1799. Nevnes kan for eksempel sjokoladekopper og en forgylt og forsølvet vannkanne. Ettersom ingen engelske museer hadde økonomisk kraft til å erverve alle delene av Cassel-sølvet, dannet åtte museer et interessekonsortium som kjøpte det og fordelte gjenstandene mellom seg.
Tuppel

En tuppel er i matematikken en endelig ordnet liste (sekvens) av elementer. En n-tuppel er et følge eller en ordnet liste av n elementer, hvor n er et ikke-negativt heltall. Det er bare en 0-tuppel, som består av en tom sekvens. En n-tuppel blir definert induktivt ved å bruke konstruksjonen av et ordnet par.
Matematikere skriver vanligvis tupler ved å liste opp elementene innenfor parenteser, "" og adskilt av kommaer, for eksempel betegner  en 5-tuppel. Noen ganger benyttes andre symboler til å omgi elementene, slik som hakeparenteser "[ ]" eller vinkelparenteser "< >". Klammeparenteser "{ }" blir bare brukt for å definere tabeller i enkelte programmeringsspråk slik som Java, men ikke i matematiske uttrykk, hvor de er standardbetegnelsen på mengder. Begrepet tuppel kan ofte forekomme når man diskuterer andre matematiske objekter, slik som vektorer.
Innenfor informatikk kommer tupler i mange former. I dynamiske programmeringsspråk, slik som Lisp, er lister vanligvis brukt som tupler. De fleste funksjonelle programmeringsspråk implementerer tupler direkte som produkttyper, nært beslektet med algebraiske datatyper, mønstermatching og destrukturerende tildelinger. Mange programmeringsspråk tilbyr et alternativ til tupler, kjent som record-datatyper, som har uordnede elementer som aksesseres via en merkelapp. Noen få programmeringsspråk kombinerer ordnede tuppel produkttyper og uordnede record-typer i en enkel konstruksjon, som i C-struct.  Relasjonsdatabaser kan formelt identifisere deres rekker som tupler.
Tupler kan også forekomme innenfor relasjonsalgebra, når man programmerer det semantiske vev med Resource Description Framework (RDF), innenfor lingvistikk og i filosofi.
Spagat

Spagat er et akrobatisk kunststykke innen, for eksempel, gymnastikk, dans, sirkus, synkronsvømming, cheerleading eller yoga, som utføres enten i sittende posisjon, stående eller i luften. 
Man deler ofte inn i to ulike typer, kalt jentespagat og guttespagat. I jentespagat, skal det ene benet peke rett frem og det andre rett bakover. I guttespagat, skal begge bena ha en horisontal posisjon ut mot sidene. Det skal ofte mye innsats og øvelse til før man mestrer dette.
Kompani13

Kompani13 er et figurteaterkompani som ble etablert i 2013. Ensemblet har tilholdssted i Bergen, der de benytter produksjonslokalene til Dukkenikkernes Teaterverksted.
Kompani13 ble etablert 13. september 2013 av Jan Holden, Steinar Thorsen og Jorunn Lullau. Etableringen skjedde i tilknytning til at Holden og Thorsen hadde tatt initiativ til å utvikle en figurteaterforestilling som fikk tittelen Svev. Formelt ble det nye ensemblet registrert i Brønnøysundregistrene i 2014. Kompaniet mottok Bergen kommunes Etableringsstipend i 2014.
I mars 2016 ble ensemblet kontaktet av et ungarsk teaterkompani ved navn Kava Kulturalis Muhely, som ønsket å samarbeide om et teaterprosjekt med støtte fra EØS.  Forestillingen Peer Gynt – God's Choice ble resultatet av dette samarbeidet. Den ungarske samarbeidspartneren har spesialisert seg på såkalt «Community Theatre»; en form for interaktive teaterforestillinger der publikum er med på å utvikle handlingen i stykket underveis. Som ledd i samarbeidet mellom det ungarske og det norske ensemblet fikk Kompani13 veiledning fra sine ungarske kolleger i å lage interaktive forestillinger. Peer Gynt – God's Choice, bygger på Henrik Ibsens klassiske skuespill Peer Gynt, men publikum har en avgjørende rolle i forestillingens handlingsforløp. Forestillingen har elever i ungdomsskole og videregående skole som primær målgruppe, og med utgangspunkt i Ibsens drama fokuserer oppsetningen på samtidens flyktningestrøm til Europa. Teaterformen i forestillingen veksler mellom dukketeater, maskespill, skyggespill, filmklipp og stillbilder, samt fortellerteater med skuespillere som fører ordet. Dukkene i forestillingen er fremstilt av dukkemaker Monika Solheim.
Per 2017 består kompaniets faste ensemble fortsatt av grunnleggerne Jan Holden, Steinar Thorsen og Jorunn Lullau. I Bergen har Cornerteateret vært gruppens faste spillested siden oppstarten, men de turnerer også med sine forestillinger, og har hatt utendørsoppsetninger blant annet på Bryggen og Torgallmenningen som en del av programmet under Festspillene i Bergen.
Mathilde Schjøtt (1876-1959)

Familie

Hun var datter av forfatteren Mathilde Schjøtt (f. Dunker) og professor i filologi Peter Olrog Schjøtt. Hun hadde tre søstre: Anna Theodora Schjøtt, Sofie Conradine Schjøtt, som ble cand.jur. i 1896, og Julie Constance Schjøtt. Alle de fire søstrene tok examen artium.
Familien Dunker/Schjøtt var i flere generasjoner blant Norges fremste intellektuelle, og ikke minst kvinnene i familien var førende i samtidens intellektuelle og litterære debatter.

Utdannelse

Mathilde Schjøtt gikk på Fru Ragna Nielsens skole, i likhet med den to år eldre søsteren Julie Constance. Mathilde tok examen artium med laud i 1894, og examen philosophicum som preseterist i 1895. I 1903 avla hun embetseksamen i realfag, med laud.
Hun ble med dette en av de fem første kvinnene i Norge som tok embetseksamen i realfag.

Yrkesliv

Etter utdannelsen ble Mathilde Schjøtt ansatt som vikarlærer ved Lillehammer latinskole, og i 1904 fikk hun en lærerstilling ved Voss høiere almenskole.
I 1905 ble hun innstilt som nummer to til et adjunktembete i Trondheim. I juli 1906 ble hun utnevnt av Kongen i statsråd til adjunkt i Stavanger, og ble dermed Norges første kvinnelige embetsmann.
Clara Holst skrev i 1907 en artikkel om Norges første embetsmann, der hun avslutningsvis konstaterte:
«Mathilde Schjøtt er ikke af dem, som virker for kvindesagen i tale og skrift. Men ved sin rolige planmæssighed og sin faste tillid til fremtiden har hun udrettet mere for den end mange andre ved sine foredrag.»
Hutaheiti

Alternativ teori

Det forekommer en annen teori om opprinnelsen til begrepet. Huttaheiti (opprinnelig finsk, og helst stavet med en ekstra t) skal også ha blitt brukt som et navn på et sted langt fra bebodd plass. Betydningen er bokstavelig oversatt
«Rugåker sådd i aske fra gran og som ligger langt fra gården.» Ordet skal ha kommet østfra med innvandrende finner til Sverige og Finnskogen. Første del av ordet kommer fra finsk Huuhta som er svedjebruk spesielt etter brenning av granved. (Å så i asken fra løvtrær eller andre treslag har andre ord). Huuhta brukes fremdeles mye som slektsnavn i Finland, på samme måte som «Ødegård» og «Rydningen» er blitt slektsnavn her.
«Heiti» skulle betegne et jordstykke som lå langt fra gården; etter noen års dyrking måtte man ofte ty til plasser langt vekk for å finne egnede steder. Kornet svedjerug som ble brukt var utviklet for denne dyrkingsmåten på veien fra Russland, Finland og over Sverige til det kom til Norge først på 1600-tallet.
Denne teorien har imidlertid et par svakheter. Ordet gjenkjennes idag ikke i det riksfinske språket, men kan ha hatt en opprinnelse i en eldre dialekt.
Grand Piano

Handling

Tom Selznick var en lovende konsertpianist helt til han fikk sceneskrekk og måtte gi seg. Men når han gjør comeback etter fem år for å hedre sin døde mentor, får han mer enn bare sceneskrekken å takle: Han får beskjed av en mystisk mann i kulissene at dersom han spiller én feil note av La Cinquette, favorittstykket hans som er betraktet som «uspillelig» og som Tom ikke har klart å spille feilfritt på en scene tidligere, kommer både han og den berømte skuespillerkona Emma til å dø. Tom må dermed overvinne mer enn bare én frykt i løpet av konserten.
Frederik (1529-56)

Fyrstbiskop

Siden han var blitt hyllet av hertugdømmenes stender, ble brødrene hans dog utfordret til å gi ham en del av hertugdømmene. For å unngå dette overdro kongen ham bispedømmet Slesvig med Svabsted, først som koadjutor (medhjelper). I 1549 inngikk han i Assens en avtale med sine brødre om å gi avkall på all rett til hertugdømmene både for ham selv, men også for hans mannlige etterkommere. Da Slesvigs første evangeliske biskop etter reformasjonen – Tilemann van Hussen – døde i 1551, tiltrådte Frederik som fyrstbiskop. I 1552 oppnådde han også å bli administrator av det katolske bispedømme Hildesheim.
Frederik døde i oktober 1556 hos sin mor i Kiel, etter å ha testamentert sine eiendommer til broren Adolf av Slesvig-Holsten-Gottorp, inklusiv det Slesvig stift som han egentlig hadde forpliktet seg til å avlere til kongen. Frederik og Adolf synes å ha hatt et nært forhold, og i motsetning til halvbroren kong Christian, har de trolig hatt et lunkent forhold til kirkelige spørsmål. Han ble begravet i Slesvig domkirke, hvori en minnetavle med hans våpen ses delsvis skjult bak Bordesholmalteret. 
Våpenmerkene er de tradisjonelle arving til Norge, hertug av Slesvig, Holsten osv. som alle yngre sønner av de danske, oldenborgske konger førte frem til 1660. I hjerteskjoldets 2. felt, ses stadig den ene av fyrstebispedømmet Slesvigs to nøkler.
The Amazing Race 13

The Amazing Race 13 er den trettende sesongen av den amerikanske realityserien The Amazing Race. Den trettende sesongen fulgte elleve lag med to personer, med et pre-eksisterende forhold, i et kappløp rundt i verden.
Søsknene Nick og Emily "Starr" Spangler vant den trettende sesongen av The Amazing Race. Hvis man ser bort fra The Amazing Race: Family Edition, er Starr den yngste personen til å vinne The Amazing Race, med alder på 21 år.

Produksjon

The Amazing Race 13 strakk seg 64 000 km gjennom åtte land på fem kontinenter i løpet av 23 dager. Innspillingen startet 22. april 2008 og avsluttet 14. mai 2008. Kappløpet besøkte tre land som tidligere ikke var besøkt: Bolivia, Kambodsja og Kasakhstan.
Denne sesongen ble den første sesongen hvor et lag som ble eliminert, ikke var til stede ved målstreken for å heie på de tre finalelagene. Dallas, som deltok med sin mor Toni, mistet passet sitt og lagpengene i den tiende etappen i Russland. Dallas fortalte i et intervju etter at kappløpet var ferdig at tapet av passet og pengene var delvis forårsaket av skifting av batteri i mikrofon av produksjonen. Passet ble til slutt levert inn ved den amerikanske ambassaden i Russland, men det var likevel for sent for ham og hans mor for å stå med de andre lagene ved målstreken.
Andrew & Dan avslørte i et intervju at det var en U-sving tilgjengelig i den niende etappen, men at den ikke ble benyttet og dermed ikke vist på TV.
The Amazing Race 13 ble den første sesongen siden U-sving ble introdusert at U-sving ikke ble benyttet i løpet av kappløpet.

Casting

Søknadsfristen for denne sesongen, gikk ut 27. november 2007.
Lag som deltok i denne sesongen inkluderte gifte birøktere, foreningsbrødre, sørstatsskjønnheter og en tidligere NFL-spiller som håper og gjenforenes med sin fraskilte kone i løpet av kappløpet.
Ved pit-stop i den fjerde etappen, dukket John Keoghan, faren til programleder Phil Keoghan, opp som lokal vert ved pit-stop.
Denne sesongen er den eneste sesongen som ikke var representert i The Amazing Race: Unfinished Business og The Amazing Race: All-Stars.
I et intervju etter kappløpet, ble det avslørt at Starr og Dallas, som deltok på forskjellige lag, hadde hatt et langdistanseforhold i seks måneder etter at innspillingen var ferdig.
Cividale del Friuli

Historie

Byen ble grunnlagt av Gaius Julius Cæsar omkring år 50 f.Kr., og fikk navnet Forum Iulii, som gjenspeiles i områdenavnet Friuli. I år 568 eller 569 ble den erobret av langobardene, som her grunnla sitt første hertugdømme. I 610 ble den plyndret, brent og rasert av avarene; dette bevirket endringer i gatemønsteret, og nye hus ble reist hvor det kunne falle seg. Historikeren Paulus Diaconus ble født her i år 730; hans beretning Historia Langobardorum er et viktig kildeskrift fra tidlig middelalder. I 776 ble byen erobret av frankerne under ledelse av Karl den store. Fra 737 til 1238 var Cividale setet for patriarken av Aquileia. I 1419 kom byen under republikken Venezia; i 1813 under Østerrike, og i 1866 ble den forenet med kongedømmet Italia.      
For sitt historiske arbeid med byen ble Hjalmar Torp utnevnt til æresborger av byen.
Resident Evil 3: Nemesis

Handlingen

Første del av spillet skjer 24 timer før hendelsene i Resident Evil 2 og andre del tar plass to dager etterpå. Hendelsene i treeren utvider historien i toeren og mange ganger går den parallelt med den.
Man spiller som tidligere S.T.A.R.S medlem Jill Valentine i hennes forsøk på å komme seg unna byen Raccoon City, som er i ruiner og full av zombier. I løpet av spillet møter hun tre andre overlevende fra Umbrellas spesialstyrker: Carlos Oliveira, Mikhail Victor, og Nicholai Ginovaef. Mikhail ofrer seg for å redde Jill fra spillets antagonist Nemesis. Et bio-organisk våpen som har gått beserk, og Jill rømmer med Carlos.
I spillets siste fase oppdager man at USAs regjering har bestemt seg for å bruke en atombombe for å løse krisen og herfra har spilleren 15 minutter til å komme seg unna byen. På den tiden må man komme seg til evakusjonssonen og møtte Nemesis en siste gang før man har klart spillet.

Mottagelse

Spillet møtte blandede kritikker, men mest positive. Mange kritiserte ensformning spillestil, men roste plottet. Spillet har totalt solgt 3.5 millioner eksemplarer
Tjøme kirke

Interiør m.m.

Interiøret har hvitkalkede vegger. 
Det meste av inventaret er overført fra middelalderkirken som ble revet. Eldst er krusifikset som er fra før år 1350. En flott utskåret, barokk altertavle og en prekestol med figurer av evangelistene, er begge utført i perioden 1670–76 av den danske billedskjæreren Abel Schrøder d.y. som også lagde altertavlene i Vivestad og Borre kirker. Gallerimaleriene er fra 1600-tallet og viser apostlene og de kloke og dårlige jomfruer. Malere i kirken er Jørgen Schult, Jacob Lindgaard med flere. Døpefonten er datert til 1789 og ble ført tilbake til kirken i 1950. Skutemodellene er en fregatt fra ca. 1650 og en fra 1800. Glassmaleriene er laget i Glasgow, og ble innviet 1901. Det er fire kirkeklokker. To klokker er støpt i Amsterdam i 1707 og 1712, og to er støpt i 1937 hos Olsen Nauen Klokkestøperi i Tønsberg.

Kirkegård

På kirkegården utenfor kirken er blant annet forfatteren Alf Larsens grav. Hans dikt Gravskrifter fra Tjøme kirkegård er kjent.
Kakekrigen

Sesong 1 (2013)

I førsten uke av Kakekrigen så vi Ben Adams, Shabana Rehman Gaarder, Fam Irvoll og Christian Ingebrigtsen prøve ut kjøkkenet og konkurrere om hvem som baker de beste kakene, og i uke to startet den virkelig konkurransen opp; da 20 kakeglade nordmenn konkurrerte i løpet av fem uker for å bli den verdige vinneren.
Sesongen har totalt 24 episoder der alle ble vist på tv i løpet av høsten 2013 og Ed Fajardo gikk av med seieren.

Sesong 2 (2014)

I andre sesong av Kakekrigen sto det 4 nye kjendiser på tur for å prøve ut kjøkkenet, og vi så Kari Jaquesson, Finn Christian Jagge, Johanna Grønneberg Mesa og Pia Haraldsen konkurrere om seieren. Når uke to ble sparket i gang var det atter en gang 20 deltagere som var klare for å konkurrere om seieren i løpet av fem intense uker.
Sesongen har totalt 24 episoder og hadde premiere på fem vinteren 2014. Tonje Ofstad-Pettersen stakk av med seieren og vant en kulinarisk reise for to til Paris.

Sesong 3 (2015)

Vinteren 2015 kom neste sesong av Kakekrigen og denne gangen var det 25 deltagere som konkurrerte over en periode på 6 uker for å vinne den store premien. 
Det var hard kamp, men etter 24 episoder så vi at Franciska Munk-Johansen vant en tur til Paris.

Sesong 4 (2015)

I løpet av 24 spennende episoder kjempet 25 ambisiøse, norske kakebakere om å gå av med den store seieren. Og denne sesongens vinner ble Elisabeth Holm.

Sesong 5 (2016)

Sesong 5 av Kakekrigen startet opp i Januar 2015 og i løpet av 11 uker ble det bakt over 300 kaker på det kjente og kjære Kakekrigen-kjøkkenet. Det var 40 deltagere totalt, der de først måtte kjempe om en plass i semifinalen, før de kunne begynne kampen mot finaleuken. Det var Trond Vardehaug som vant en kulinarisk reise til storbyen New York.

Sesong 6 (2017)

I den 6. sesongen av Kakekrigen tok Sverre Sætre over som dommer for Lars Lian, og han og Monica Csango smakte seg gjennom over 300 kaker i løpet av 11 spennende uker. Av de originalt 40 deltagerne kom kun fire til finalen og det var til slutt Silja Kristianne Uteng som vant denne sesongen og en tur til New York.
Tui Regio

Tui Regio (lokalisert ved 20°S, 130°W) er en region på Titan i det sørvestlige hjørnet av Xanadu, oppkalt etter Tui, en kinesisk gudinne for lykke, glede og vann. Tui synes å mangle erosjonskanalene som markerer andre høyland på Titan, og det antyder at regionen er geologisk ung.
Skjær i sjøen

Handling

Den aldrende og fraskilte forfatteren Johannes Mørk gjenopplever ungdommens berusende forelskelse når hans tenåringsdatter Eva, sammen med to unge venninner, feier inn i hans dovne sørlandsidyll. Mørk har lenge kretset omkring sine egne problemer, skyldfølelsen for det mislykkede ekteskapet. Han har ubevisst vært i ferd med å stivne i et sløvt vanegjengeri og lar bare alderdommen komme. Lone, den ene av datterens venninner, gjør et sterkt inntrykk på ham, og snart begynner noe å utvikle seg mellom dem. Både eksentrikeren og «surpeisen» i ham har begynt å stikke fram, men med datterens venninne i kikkerten blomstrer en «ny vin» i Johannes Mørk. Denne oppvåkningen fører til at han gjenopptar forholdet til sin ekskone. Dette påvirker ikke minst datteren Eva, som har vært redd for å binde seg fordi hun er skilsmissebarn.

Om filmen

Tone Danielsen og Solfrid Heier var ukjente, nybakte skuespillere da Skjær i sjøen gikk på norske kinoer. Danielsen hadde tidligere prøvd seg i skolerevyer og amatørteater. Heier, i rollen som venninne, kom direkte fra popbransjen, der hun hadde et navn som sangeren Winnie. Tone og Solfrid var henholdsvis 18 og 19 år gamle da de debuterte i denne filmen.
Filmen vakte en viss oppsikt da den kom på grunn av sine erotiske undertoner og (etter datidens målestokk) til dels dristige nakenscener.

Filmanmelderne

Både Aftenpostens og Arbeiderbladets anmeldere gav filmen gode kritiker da den kom. Aftenposten skrev blant annet: «For en glede å kunne si ubetinget ja til en ny norsk film!», og videre «Passende rørende, passe sentimental, aldri plump og hele tiden ubesværet frisk og naturlig». Arbeiderbladets anmelder skrev blant annet: «Andersen har laget en film han kan være bekjent av, den er fri for juks og fiksfakseri og har en stemning i seg som virker ekte». Anmelderen skrev videre at «Andersen har vært heldig med valget av skuespillere. Henki Kolstad har en ønskerolle som forfatter Mørk». VGs anmelder gav den terningkast fire.
DVD-huset skrev følgende om filmen: «En varm og stemningsfull film om ganske alminnelige mennesker. I en lett atmosfære og med Grimstads vidunderlige skjærgård som bakgrunn, forblir filmen tro mot novellen, og folder seg ut som poetisk livsvisdom, gripende enkelt, og likevel uendelig dypt».
Dagbladet gav den terningskast fire i 2003.
Romeo Turn

Alarmprisen

King Midas var med dette nominert til 4 alarmpriser, som de tapte til Turbonegro x 2 , Ephemera, og Paperboys.
Concord gasskraftverk

Concord gasskraftverk er et varmekraftverk i delstaten Wisconsin, USA, beliggende i Jefferson County. Kraftverket er et peak-demand-kraftverk som fyres på naturgass, med en kapasitet på 388 MW fordelt på fire omtrent like store blokker. Anlegget stod ferdig i 1993.
Operatør er WE Energies, og to av turbinene kan som reserveløsning fyres med fyringsolje.